Elizondo väidab, et Ameerika unikaalsus seisneb selles, et seal on inimesi igast rassist ja rahvast, see on kui uus Noa laev, kuhu on kokku toodud  inimesi kõikjalt, et luua uus rahvas, uus loodu, eriti arvestades seda, millist hirmsat ja verist religioosset, etnilist ja rassilist jagatust praegune maailm kogeb. Pole kahtlust, et selle protsessi käigus on sündinud palju ebaõiglust, eriti selle maa algasukate suhtes ja ka aafriklaste, kes vägivaldselt nende kodumaalt minema veeti Uue Maailma orjusesse. Kuid see ei tühista millegi täiesti uue teket maailma ajaloos - ühtse inimpere teket kõigist rahvastest Maal. Guadalupe mestiitsist Jumalaema väljendab  uue rahva teket. Tema näos võivad nad näha jälgi omaenese näost. See oli tegeliku Uue Maailma algus, mitte jutumärgistatud "Uue Maailma" - uute territooriumite, mida rüüstata ja allaheita - lahtimurdmise algus.